Gebande grondkruiper - Wikipedia
Mannetjie, Okavango Delta, Botswana
Wyfie, Mkhuze-wildreservaat, KwaZulu-Natal, Suid-Afrika
'n Gebande grondkruiper (of Banded groundling soos dit in Engels bekend staan), is 'n naaldekoker, Brachythemis leucosticta, en behoort tot die familie van Libellulidae.
Liggaamslengte: 29-31 mm. Agtervlerklengte: 23,5-25 mm. Klein, onmiskenbaar, swart lyf met swart bande op elke vlerk en geel pterostigma. Die mannetjie is een van die mees uitgekenbare van alle naaldekokers, met sy donkerbruin vlerkbande en houtskoolkleurige kop, bors en maag. Die vlerkbande is afwesig in die wyfie. Wyfies word dikwels saam met die mannetjie gesien, maar paring word selde waargeneem. Die pterostigma is tweekleurig, geel in die middel en donkerbruin aan die kante. Mannetjies en wyfies sit dikwels op kaal grond naby die waterkant.
Dit kom wydverspreid voor in Afrika (behalwe in bosgebiede), die suide van Europa, en die Midde-Ooste. In Suid-Afrika kom dit voor in die Noord-Kaap, Wes-Kaap, Limpopo, Gauteng, KwaZulu-Natal (tot 700 m bo seevlak), Mpumalanga-laeveld en eSwatini.
Habitat is droë, swaarbeweide savanne naby swembaddens, damme en trae lope van riviere. Die spesie word langs grondpaaie of op die rand van terugtrekkende poele en strande gesien, en kom algemeen voor in warm savannegebiede.
↑ "iSpotnature: Observations in the Species: Brachythemis leucosticta". Besoek op 23 April 2016.
↑ 2,0 2,1 2,2 "Africa Wild Insect Book: Odonata (Damselflies and Dragonflies)". Besoek op 23 April 2016.
Ontsluit van "https://af.wikipedia.org/w/index.php?title=Gebande_grondkruiper&oldid=1948598"
Die bladsy is laas op 2 Maart 2019 om 10:06 bygewerk.